اعوذ بالله من الشيطان الرجيم بسم الله الرحمن الرحيم ان الحمد لله احمده تعالى واستعينه واستغفره. واعوذ بالله تعالى من شرور انفسنا ومن سيئات باعمالنا من يهده الله فلا مضل له
ومن يضلل فلا هادي له واشهد ان لا اله الا الله وحده لا شريك له واشهد ان محمدا عبده ورسوله اللهم صل على محمد وعلى ال محمد كما صليت على ابراهيم وعلى ال ابراهيم انك حميد مجيد
اللهم بارك على محمد وعلى ال محمد كما باركت على ابراهيم وعلى ال ابراهيم انك حميد مجيد يا ايها الذين امنوا اتقوا الله حق تقاته ولا تموتن الا وانتم مسلمون
يا ايها الناس اتقوا ربكم الذي خلقكم من نفس واحدة وخلق منها زوجها. وبث منهما رجالا كثيرا ونساء. واتقوا الله الذي تساءلون به والارحام ان الله كان عليكم رقيبا يا ايها الذين امنوا اتقوا الله وقولوا قولا سديدا يصلح لكم اعمالكم. ويغفر لكم ذنوبكم
ذنوبكم ومن يطع الله ورسوله فقد فاز فوزا عظيما. اما بعد فان اصدق الحديث الله تعالى وخير الهدي هدي محمد صلى الله عليه واله وصحبه وسلم. وان شر محدثاتها وكل محدثة بدعة وكل بدعة ضلالة وكل ضلالة في النار ثم اما بعد فاخوتي في الله
والذي فلق الحبة وبرأ النسمة اني احبكم في الله واسأل الله جل جلاله ان يجمعنا بهذا الحب في ظل عرشه يوم لا ظل الا ظله. اللهم اجعل عملنا كله صالحا
واجعله لوجهك خالصا. ولا تجعل فيه لاحد غيرك شيئا. احبتي في الله كيف حالكم مع الله كيف حال قلوبكم مع الله اللهم اصلح قلوبنا. اللهم اهد قلوبنا. اللهم طهر قلوبنا. اللهم نور قلوبنا. اللهم
حبب الينا الايمان وزينه في قلوبنا. اللهم انا نسألك ان تثبت على الايمان قلوبنا. اللهم واجعل مجلسنا هذا مجلس خير وبركة. استجب فيه دعائنا وتقبل فيه ذكرنا. اللهم انزل علينا في هذا المجلس من رحماتك وبركاتك وعفوك وعافيتك خير ما قسمته لاحد من خلقك
كفي هذه الليلة. اللهم انا نسألك ان تجعل مجلسنا هذا مجلس خير وبركة. اللهم واجعل جمعنا جمعا مرحوما واجعل التفرق بعده معصوما. اللهم لا تجعل فينا ولا منا ولا معنا شقيا ولا محروما
اللهم هب المسيئين منا للمحسنين وارزقنا توبة صادقة الليلة يا ارحم الراحمين. تقبل واغسل حوبتنا وامحو خطيئتنا وارفع درجتنا. نسألك اللهم حسن الخاتمة. لا فنا الا وانت راض عنا وارزقنا الجنة بغير حساب ولا سابقة عذاب. اللهم وارفع درجتنا في الجنة
الى الفردوس الاعلى مع النبي محمد. اللهم شفع فينا نبيك محمدا. واجعلنا معه في الفردوس الاعلى من الجنة اللهم اجمعنا معه على الحوض في الموقف. ثم اجمعنا معه في الفردوس في الجنة. ثم اجمعنا معه في
سوق الجنة لننظر الى وجهك الكريم. اللهم ارزقنا لذة النظر الى وجهك الكريم. اللهم ارزقنا لذة النظر الى وجهك الكريم اللهم ارزقنا لذة النظر الى وجهك الكريم. اللهم لا تفض جمعنا في هذه الليلة الا وقد غفرت ذنوبنا
عفوت عنا ورضيت عنا امين يا رب العالمين انا احبكم في الله وآآ لو سألتوني عايش مع ايه اليومين دول اخبارك ايه عايش مع ايه يا محمد يا ابن حسين
اقول لكم عايش مع لا اله الا الله ما تقولوا لا اله الا الله. حقيقي بقى لي اسبوعين تلاتة. اسبوعين ونص ما فيش في دماغي غير كلمة لا اله الا الله
وقلت في خطبة الجمعة اللي فاتت كانت فين يا ابني؟ في السويس اه في السويس قلت كلمة ما زالت برضو هي شغلك في دماغي كلمة قلت ايه هؤلاء طب قولوا لا اله الا الله
يا خنفس انت يا بتاع الامتحانات قل لا اله الا الله قال يعني الساعة بتاع الدرس هي اللي هتنجحه يعني ما انت مضيعها مشاوير. صل على الرسول صل. صلى الله عليه وسلم. الكلمة قلت ايه
قلت ايثار لا اله الا الله يعني ايه قلت لما ربنا ازاح الظالم اللهم لا تعد اللهم لا تعده ولا امساله لا تخذلنا يا رب لا تخذلنا. دي مصيبة انا خايف. انتم خايفين؟ اه انا انا انا خايف
انت لازم انتخبت آآ انتم عايزين اسمه ايه يرجع تاني؟ ايه اللي حصل؟ ايه اللي حصل؟ انا مش عارف ايه اللي حصل؟ المهم ايصال لا اله الا الله لو قلت لما حسني مشي ربنا ازاحه
يومها اتمنيت ايه في ناس كتير عارفين انا بعدها في الاجتماع بتاع السلفيين قلت ان انا مش شمتان ولا طمعان والكلام ده متسجل مش شمتان ها ولا طمعان انا مش طمعان في حاجة. يعني ما كانش حسني
مانعني من حاجة انا هطولها بعديه انا اريد لا اله الا الله الشاهد ايه عايز كلمة الايثار لما الراجل ده مشي اللهم لا تعده ولا امساله ناس كتير فكروا بقى انه تاني يوم هيلاقي شغل ها
تاني يوم هيلاقي شغل وتاني يوم المرتبات اه تزيد بقى والدنيا هتنغنغ اللي مش لاقي شقة هيلاقي شقة واللي كل واحد هيورس له من السبعين مليار مش عارف كم وبدأوا يحسبوها. كل الناس
مش كل الناس بعض الناس كان تفكيرهم كده انت يا اللي بتقول لي بعض الناس اتمنيت ايه ساعتها؟ للا اله الا الله هو ده اللي انا بقوله بقى ان ساعتها لما ربنا ازاح الزالم الحمد لله. طب يا رب بقى الشريعة تحكم صح
هو ده اللي كان اللي المفروض يحصل في قلبك. ان الراجل ده آآ مشي هو والشلة بتاعته طب يا رب اصبح بقى ما الاقيش بقى محلات بيع خمور صح؟ ما لقيش فيه كازيوهات تبيع الزنا. صح؟ طب يا رب بقى ها؟ آآ ما لقيش متبرجات في الشوارع
يا رب ما لقيش حرب للدين والدعوة واهل الدين دي مقتضيات لا اله الا الله حصل في قلبك كده ولا برضو مش عالخاطر ومش على البال هو ده اللي احنا محتاجينه يحصل النهاردة
ان احنا نؤسر ها؟ لا اله الا الله. ان انا نفسي تتحكم الشريعة. ولو هتقطع حتت اللي هو قال وددت لو ان الناس كلهم عملوا بطاعة الله وان جسمي قرض بالمقاريض
انا نفسي الناس دي تتقي ربنا مش دايما كنا نقول من نحن وماذا نريد؟ من نحن؟ مسلمون؟ ماذا نريد؟ نريد ان يعبد الناس الله. وايه كمان؟ بس بس النهاردة انا قلتها له
كان في قعدة مع محمد مرسي مجلس شورى العلماء وآآ قرر المجلس بالاجماع دعم الدكتور محمد مرسي لرئاسة الجمهورية وتأييده عندك حل تاني حد عنده حل تاني؟ ما فيش غير كده
بس انا قلت له كل اللي نفسكم فيه اه قلت قلت له انا اريد رئيس سلفي الكتاب والسنة في فهم سلف الامة قال واحنا دعوتنا سلفية قال كده قال قال الكلام مسجل صوت وصورة. قال قلت له
قلت له الشيعة قال الشيعة اخطر على الاسلام من اليهود قال قلت له انا اريد رئيس لا يخاف من امريكا. قال لي انا ما باخافش عايزين نفسكم في ايه تاني؟ كل اللي نفسكم فيه انا قلته
اصل انا الراجل بتاعكم خدامكم اه خدامكم صحيح فهي القضية قلت له كده وهتلاقي مكتوب في في البيان ان نريد رئيس يعيش نبض الشارع يعيش للفقراء والمساكين فالشاهد ايه قولوا لا اله الا الله تفلحوا
ان تعيش لا اله الا الله ان تعيش للا اله الا الله ان تكون كلمة لا اله الا الله قضية حياتك هي قضيتك في الحياة واللي يعيش لا اله الا الله
يعيش جنة الدنيا والاخرة ان شاء الله يمكن الاسبوع الجاي الاسبوع اللي بعده يوم الاربع كده هجيب لكم معي كتاب حبيب الله وادعوا لي بقى شغالين دلوقتي بقى في ايه؟ جنة الدنيا. كتاب اسمه جنة الدنيا
من جنة الدنيا لا اله الا الله. الدليل قال الله ضرب الله مسلا رجلا فيه شركاء متشاكسون ورجلا سلما لرجل هل يستويان مثلا قولوا الحمد لله قال الله الحمد لله
هي دي ان لا اله الا الله جنة جنة انا لما ابقى عايش بلا اله الا الله آآ انا حاسس ان درس المغرب هيخليني ايه افضفض. افضفض؟ يعني انتم اهل الصبح؟ طب صل على الرسول صل. صلى الله عليه وسلم. اه بقول ايه
اني لما اعيش لا اله الا الله اه لا اله الا الله الله الذي تألهه القلوب حبا التأله الله فاحب ربنا لما احبه ما اقدرش احب تاني ما جعل الله لرجل من قلبين في جوفه. هو لك ايه؟ قلب واحد. يحب واحد
الحتة اللي انا كنت هقول لك عليها جنة الدنيا انت اسمك ايه ياه ايوة انت ها عزوز عزوز جميل يا عم عزوز عزوز ده حبيبي والواد اللي وراه ده اسمك ايه
اتجوزت يا محمد يا عبدالغفار اتجوزت ولا لأ اتجوزت ولا ايه ياه اتجوزت مكسوف. الجواز ولا لأ ؟ اتجوزت والله؟ يا رب ارزقه الزرية الصالحة يا رب. يا رب اجبر بخاطره وخاطر كل محروم
يا رب اللهم ارزق كل المسلمين ذرية صالحة واقر اعين المسلمين بالزرية الصالحة. والواد وحيد يبارك له في ابنه وولاد المسلمين اجمعين يا رباني. اللهم انبتهم نباتا حسنا. اللهم انا نسألك ان تحرسنا بعينك التي لا تنام
بركنك الذي لا يضام ولا يرام. ورد عنا كيد الكائدين. وظلم الظالمين. وازى المؤزي. واعين الحاسدين وحقد الحاقدين ومكر الماكرين وكن جارا لنا من خلقك اجمعين. عزوز بقول لما عزوز بيحب ربنا
خلاص مش هيسمح لامرأة تسعده وتشقيه هو بيقول ايه لا اله الا الله. لا اله الا الله ده في الشيخ سمير كمان على راسي يا شيخ سمير مش امرأة عارف
لما واحد بيحب واحدة تقوم الواحدة دي تبتسم كده خلاص قلبه يفرح تكشر في وشه ولا ما تردش عليه يتنكد طب دي حياة ايه دي صح ولا انتم مش معي
صاحية؟ اه ايوا صح والله. هو وحياة ربنا صح طب دي بتبقى عيشة ايه دي اللي قلبه متعلق بالله هي دي حاله مع الله ربنا راضي عنه وهو في غاية السعادة
طب المرة مكشرة اصل مش الموضوع مش في باله. اصلا يعني الموضوع مبوزه ولا مبتسمة راضية ولا ساخطة بتحب ولا بتكره آآ عملت اكلة ولا ما عملتش لبست ولا ما لبستش احيانا بتعاقبه انها
سواق الوشماسة اه يرجع يلاقيها لابسة جلابية البيت عقوبتي فالشاهد ايه؟ انا اقصد ايه يا جماعة؟ ان اللي بيحب لا اله الا الله اللي عايش لا اله الا الله اللي تمكنت لا اله الا الله في قلبه
هذه الشكليات الصغيرة ها لا تشغل باله هو مع الله وبعدين اوعى تفكر ابدا النهاردة خالك محمد مرسي بيقول التبعة تقيلة وانا مش قادر اقول بس هو مضى يعني هو مضى خلاص
اقسم بالله ان انا هحكم الشريعة. مضى خلي بالك ازاي؟ فالشاهد ايه؟ انا عايز اقول ايه؟ صل على الرسول صل قلت له قل انا بالله بايه؟ بس بالله بقى قد ايه
ردوا علي. بالله بقى خلاص خلصت قلت له عندنا من اصول من اصول الاصول كن لله كما يريد. يكن لك فوق ما تريد. بس انت خليك على مراد الله منك
لا على مرادك من الله وساعتها ربنا هو اللي هيعمل وهيسخر لك جل جلاله. فلذلك باقول لك كده انت لما تبقى بالله اوعى تفكر انه هيخذلك وهيسلطها عليك وهتعذبك بالعكس
هيشغلها لك هي دماغها في ايد مين؟ وقلبها في ايد مين؟ بس ومش شغلك انت هو اللي بيعمل قل لا اله الا الله. لما يبقى ملء قلبي لا اله الا الله
اخاف من مين وهخاف ليه اخاف ليه؟ ايه اللي يخوفني هخاف من ايه يعني الناس اقصى حاجة تخوفك ايه؟ ان انت تموت يموتوك طب ما ازا كنت انت بتقول يا ريت هقابل ربنا اللي انا بحبه وانا عايز كده يبقى ده يخوفك
فضلا عن انهم يخوفوك بحاجات اقل من كده وهكذا ازا عشت لا اله الا الله عشت جنة الدنيا جنة ثم جنة الاخرة وخلي بالكم انا دايما اقول احنا بشر ما احناش ملايكة ولا مطالبين ان احنا نبقى
ملايكة الصحابة لما ارادوا ان يواصلوا عايزين يبقوا ملايكة انه ما ياكلش. يصوم يومين تلاتة ما يفطرش. الرسول نهاهم. نهاهم عن الوصال. قال له لأ كهيئتي ابقوا بشر يبقوا بشر مش معصومين
لذلك بقول لك احنا مش مطالبين ان احنا نبقى ملايكة احنا بنغلط واجمل شيء في لا اله الا الله ما تقول لا اله الا الله. قل لي ايه ده هو انت غيرت ولا ايه؟ لا لا ما غيرتش هم
لا اله الا الله محمد رسول الله صلى الله عليه واله وصحبه وسلم. الاتنين ان آآ ان لا اله الا الله تحرق الزنوب بتولع فيها. يعني تزنب زنب. لا اله الا الله توحيدك
يروح مشيط الذنب ده ما عدش فيه انا عارف ان انتم مش متعودين مني ان في الدرس ده ان انا اقعد اقرأ كلام ونشرحه لكن اتعودوا بقى ها كلام ابن القيم كلام جميل قوي
آآ يقول ابن القيم عليه رحمة الله وفي المسند ان رسول الله صلى الله عليه واله وصحبه وسلم قال انما تذكرون الله من جلال الله من التسبيح قل سبحان الله. والتكبير
والتحميد سبحان الله والله اكبر والحمد لله يتعاطفن حول العرش لهن دوي ده اسمه دوي لهن دوي كدوي النحل يزكرن بصاحبهن اقول تاني؟ طب ادفع ادفع. اللهم صل وسلم وبارك على سيدنا محمد وعلى اله وصحبه اجمعين. قال رسول الله صلى الله عليه واله
وسلم انما تذكرون من جلال الله انا عايز قلبك دلوقتي يحس بجلال الله ولا فوق انت ياه بطل سرحان اصحى معي كده لم رجلك واتعدل ها انما تذكرون من جلال الله قلبك يمتلئ بجلال الله من التسبيح والتكبير والتحميد. قل سبحان الله والله اكبر والحمد لله
يتعاطفن حول العرش. انت بتقول سبحان الله تجري سبحان الله! الله اكبر! تجري الله اكبر! الحمد لله تجري يتعاطفنا بيجروا ورا بعضهم كده حول العرش حول العرش يعملوا ايه؟ لهن دوي كدوي النحل سبحان الله والله اكبر الحمد لله سبحان الله
والحمد لله والله اكبر سبحان الله والحمد لله والله اكبر. يتعاطفن حول العرش لهن دوي كدوي النحل يزكرن بصاحبهن. يقولوا يا رب ناصر يا رب عمرو يا رب احمد سعيد يا رب عبدالرحمن محمد يا رب محمد محمد يا رب جمال يا رب يا رب يا رب
يا رب يا رب انت مين انت عشان اسمك يطلع في الجرنان ان اسمك يذكر عند الله حول العرش لدرجة ان سيدنا النبي صلي عليه يقول ايه؟ افلا يحب احدكم ان يكون له من يذكر به
ما تحبش ان حد يزكر بك فوق مش عايز نفسك ان حد فوق يقول يا رب تموم توم مش عايز امال ساكتين ليه؟ قولوا قولوا. اه اقول سبحان الله والحمد لله والله اكبر. سبحان الله والحمد لله والله اكبر. سبحان الله والحمد لله والله اكبر. يتعاطفن حول العرش
قال ابن القيم عليه رحمة الله. ولهذا من رجحت حسناته على سيئاته افلح ولم يعذب ووهبت له سيئاته لاجر حسناته بس احنا حطينا الميزان اه لما تقلت لا اله الا الله
السيئات راحت فين؟ اسمها طاشت اسمها ايه؟ طاشت خلاص خلصت انتهت مش موجودة اتمعت ولاجل هزا يغفر لصاحب التوحيد ما لا يغفر لغيره لانه قد قام به مما يحبه الله
ما اقتضى ان يغفر له ويسامحه ما لا يسامح به المشرك وكلما كان توحيد العبد اعظم كانت مغفرة الله له واتم فمن لقي الله لا يشرك به شيئا البتة غفر الله له ذنوبه كلها كائنة ما كانت ولم يعذب بها. قل لا اله
الا الله كلما كان توحيدك اتم بس الخطر ان الشرك في هذه الامة اخفى من دبيب النمل ابن القيم بيقول ايه؟ اسمع. السياق كله رائع. هو اللي انا عايز اقوله بالزبط. يقول الشيخ. ولسنا نقول انه لا يدخل النار
احد من اهل التوحيد بل سيدخل اناس من اهل التوحيد النار بذنوبهم. يعذب على مقدار جرمه سم يخرج منها هيدخل النار. يعني الكلام ده خلي بالكم آآ لازم نعلمه ولادنا ده معتقدنا
الموحد ازا مات مصرا على كبيرة واحد موحد وتقولوا لا اله الا الله ومات مصر على الزنا مثلا. بيتفرج على التليفزيون زنا مات وهو مصر مات وهو مصر على التدخين
مات وهو بيدخن مات وهو مصر على معصية. مات مصرا على كبيرة. حكمه ايه يا عم شرف حكمه يا اخي الراجل ده مات مات مصرا على كبيرة وهو موحد. يدخل النار ولا الجنة
طب بعد كده لما اسألك سؤال قل لا ادري والايه؟ اه ما تجتهدش قل لا ادري احسن لك اسلم قلت لكم قبل كده كان الشيخ يقول انا هعلمكم النهاردة مسألة تساوي كيلو زهب
تساوي اتنين كيلو دهب تلاتة لحد ما وصل لستة كيلو دهب. قل بقى قال ازا سئلت فقل لا اعلم المسألة دي تساوي قد ايه ستة كيلو دهب اذا سئلت قل لا اعلم
الشاهد ايه؟ رجل موحد مش مشرك ومات مصرا على كبيرة ما حكمه؟ مسلم ولا كافر؟ مسلم هذا موحد. حكمه يدخل النار ولا الجنة؟ نقول انه تحت المشيئة. حكمه ايه؟ تحت المشيئة. ان
شاء الله غفر له وادخله الجنة ابتداء وان شاء عزبه بذنبه ثم تقضى ما علي دخل الجنة في النهاية ايضا لانه موحد. ولا يخلد في النار موحد. واضحة المسألة دي
لازم تبقى المسألة دي واضحة زي ما بقول لك هي تعتقدها وتعلمها ولادك ان الموحد اللي هو بيشهد ان لا اله الا الله الا الله ولا يشرك بالله شيئا. الشرك انواع كتير جدا
الشرك انك تعبد اللات والعزة يبقى عندك صنم كده بتعبده وبتعبد الله الاتنين مع بعض يبقى مشرك. اللي هو بيعتقد ان سيدنا الحسين او السيدة زينب او غيرهم بقى ابراهيم الدسوقي اي حد من الاولياء دول يعتقد انه بينفع ويضر. ده ايه؟ ده شرك
اللي بيسجد للقبر ده شرك اللي بيدبح للسيد البدوي العجل او يدبح جدي لابو رواش ده شرك اللي وهاء الشركيات كسيرة جدا. ممكن الشرك اللي بيعبد مرة. مراته زوجته واحدة بيحبها بيعبدها من دون الله
كل ده شرك. الشرك ده ازا اشركت بالله لحزة واحدة سم مت على زلك فلن تخرج من النار ابدا قال الله انه من يشرك بالله فقد حرم الله عليه الجنة ومأواه النار
اللي مات موحد لم يشرك بالله شيئا. قل لا اله الا الله ومات مصر على كبيرة تحت المشيئة ممكن ربنا يغفر له ويدخله الجنة تقول لي من غير ما يتوب
اه من غير ما يتوب يعني ممكن واحد مات وهو مصر على الزنا وربنا يبعسه يقول له غفرت لك ادخل الجنة؟ اه تقول لي ازاي؟ اقول له وانا ما لي انا انت مال اهلك
ربنا كريم بيغفر له ويدخله الجنة ابتداء طب آآ طب ده اعمله ازاي؟ هو انت ناوي تموت على الزنا يعني ولا ايه يعني؟ ايه نزامك ما اعرفش تعمله ازاي لكن الله قادر
لا حرج على فضل الله. طب ايه الدليل على الكلام ده يا شيخ؟ قال الله قل يا عبادي الذين اسرفوا على انفسهم لا تقنطوا من رحمة الله ان الله يغفر الذنوب جميعا
انه هو الغفور الرحيم الاية دي دليل على ان الله قد يغفر للعبد من غير توبة. من غير ما يتوب ده مش محمد حسين يعقوب ده مين ده؟ مين معي النهاردة؟ لا انا بقول لك الحق
ولا بس انت بتخوفنا دايما المرة دي بتطمنا ليه ؟ لأ انا بخوفك واطمنك في نفس الوقت ازا كان في حاجة تطمن هقولها لك مش هخبيها عليك. ولما تبقى في حاجة
وفق قال لها ازاي اخوفك؟ اصل انا بقول لك الحق الشاهد ايه ان قد يدخل الموحد النار اذا مات على معصية مات وهو مصر على معصية ممكن يدخل النار يعزب على قد معصيته. المعصية دي
مسلا واحد مات وهو بيدخن سجاير دي تجيب كم سنة في جهنم دي هقول لك انا تدفع كم؟ اللهم صل وسلم وبارك على سيدنا محمد وعلى اله وصحبه وسلم. قال رسول الله صلى الله عليه وسلم
امر برجل ان يجلد في قبره مائة جلدة فزل يدعو ويتضرع حتى خففت الى جلدة واحدة فضرب جلدة واحدة امتلأ قبره عليه نارا بايه؟ جلدة واحدة فقال فيم ضربتموني انا اضربت ليه؟ انا عايز افهم بقى انا اتضربت ليه؟ بتضربوني ليه
فقيل لانك صليت صلاة واحدة بغير طهور ومررت على مظلوم فلم تنصره يبقى انا بديك بس نموزج من نمازج الجزاء واحد صلى صلاة واحدة كان وضوءه فاسد صلاها من غير وضوء
مئة جلدة نموزج اخر. قال رسول الله صلى الله عليه واله وصحبه وسلم ان الرجل ليقول الكلمة من سخط الله لا يلقي لها بالا يهوي بها في النار سبعين خريفا
كلمة واحدة قد يكون موحد بس كلمة من سخط الله ينزل بها في جهنم سبعين سنة وبعدين يطلع ويدخل الجنة يغمس في نهر الحياة ويدخل الجنة ده هييجي معنا في اخر الكلام. الشاهد ايه؟ ان من مات على معصية فحكمه وهو
وحد من مات على معصية وهو موحد فحكمه انه تحت المشيئة. ان شاء الله غفر له وادخله الجنة ابتداء ان شاء عذبه بذنبه ثم تكون اخرته الى الجنة لانه موحد. اللهم انا نسألك الجنة بغير حساب ولا سابقة
عزاب يقول ابن القيم قد يعذب على مقدار جرمه ثم يخرج منها. ولا تنافي بين الامرين لمن احاط علما بما قدمناه. ونزيد وها هنا ايضاحا لعظم هذا المقام وشدة الحاجة اليه
اعلم ابن القيم بيقول رحمه الله اعلم ان اشعة لا اله الا الله قل لا اله الا الله كل ما تسمعني اقول لا اله الا الله قل لا اله الا الله مش هتخسر والله انت الكسبان
اعلم ان اشعة لا اله الا الله. لا اله الا الله لها نور اشعة اعلم ان اشعة لا اله الا الله تبدد من ضباب الزنوب وغيومها بقدر قوة ذلك الشعاع وضعفه فلها نور
وتفاوت اهلها في ذلك النور قوة وضعفا لا يحصيه الا الله. سبحانه الملك دايما اقول يا اخوة التفاوت بين البشر شيء عجيب جدا اعجب شيء تعرفه ياه اه انت اكبر شيء او اعجب شيء ادهش شيء في الدنيا
انك تلاقي في ناس من البشر الله اكبر زي الملائكة وناس من البشر اشر من الشياطين بين ده وده ناس انواع تفاوت عجيب جدا وتقول سبحانك يا رب انت يا رب خلقت ده
وخلقت ده يا رب ده بني ادم وده بني ادم يا رب ده مسلم وده مسلم سبحانك يا رب سبحانك يا رب تلاقيها في النسوان نفس الشيء واحدة كده وواحدة
شيء عجيب التفوت ده مش تفاوت ما هو الاتنين الراجل ده والراجل ده له عنين وودنين ولسان وعقل وايدين ورجل زي بعضه بالزبط التفاوت في ايه قال رسول الله. صلى الله عليه وسلم. ان الله خلق خلقه في ظلمه
ثم القى عليهم من نوره فمن اصابه ذلك النور اهتدى ومن اخطأه ضل شفت السر بقى عشان كده ربنا قال الحمد لله الذي خلق السماوات والارض وجعل الزلمات. الزلمات جمع والنور
مفرد هو نور واحد مصدره واحد من الله ابن القيم بيقول ايه بقى؟ وان هذه الظلمات. واخد بالك معي يا سني؟ ها؟ انت اسمك ايه ربنا يكرمك يا عبد الحميد
وانا احب عبدالحميد اشرف ربنا يكرمك يا عم اشرف. يا عم اشرف خل بالك معي صل على النبي صل. زد النبي صلاة صلى الله عليه وسلم. ان لما ربنا سبحانه وتعالى القى من
نوره على خلقه كان فيه حجب عشان كده بقت ايه زلمات مش زلمة واحدة. تعدد هذه الظلمات بتعدد الحجب واخدين بالكم؟ لما يبقى بيني وبينك ورقة يبقى الحجاب ده خفيف كده ها؟ طب لو ورقتين
يبقى الحجاب ايه طب لو تلاتة طب لو اربعة طب لو مية ورقة؟ طب لو حيطة طب لو كم حيطة كلما تعددت الحجب اشتدت؟ الظلمات ظلمات بعضها فوق بعض اذا اخرج يده لم يكد يراها ومن لم يجعل الله له نورا فما له من نور. هي دي
قضية عشان كده لا اله الا الله نور التفاوت في النور ده ابن القيم يقول ايه وتفاوت اهلها في ذلك النور قوة وضعفا لا يحصيه الا الله فمن الناس من نور هذه الكلمة في قلبه
كالشمس كلمة كالشمس دي فكرتني بالقعدة بتاع النهاردة الشيخ مصطفى العدوي ربنا يكرمه قال للدكتور محمد مرسي قل اعاهد الله ثم اعاهدكم انني ساحكم الشريعة فقال له هو انا طول عمري بعمل ايه؟ وجرى كلام
الشيخ مصطفى يقول له ايه قل اعاهد الله سم اعاهدكم ان اطبق الشريعة. الراجل يقول له ما هو ده موضوعنا وانا بقى كل اللي انا بعمله ده انا بعمله ليه
وندخل في كلامه لاخر الشيخ مصطفى يقول له ايه فقال له يعني انت عايزني اقولها بالنص يعني؟ قال له اه على مسل هذه فاشهد على الشمس انا عايز اشهد على حاجة ايه؟ اه زي الشمس عشان اطلع
اقول انا بأيد بس مش هاقيد غير على ايه على الشمس فقال له حاضر اعاهد الله وارى البيان الحمد لله رب العالمين. الشاهد ايه؟ اقصد ايه؟ عارف يعني يعني ايه بقى الشمس
منهم من نور لا اله الا الله في قلبه كالشمس اخوتي انا احبكم في الله اللهم اجمعنا في الجنة. اللهم اجمعنا في الجنة. اللهم اجمعنا في الجنة. اللهم ارزقنا عمرة رمضان. وحج
ذا العام. اللهم ارزقنا عمرة رمضان. وحج هذا العام. اللهم اجمعنا جميعا في الكعبة. سم في الجنة قدموا جواز سفر بقى على العمرة ان شاء الله نتوكل على الله يقول ابن القيم فمن الناس من نور هذه الكلمة في قلبه كالشمس. ونديتك مسال بقى ان الرسول صلى الله عليه وسلم قال على
هذه فاشهد وضحت لك اكتر يا شيخ مصطفى كان عايز ايه؟ يعني ان لا اله الا الله في قلبه ها واضحة نور منورة خالص بمعنى ايه؟ ان كل هدفه لا اله الا الله
يعني لا معبود بحق الا الله. يعني الناس دي كلها رضيت سخطت ما يلزموش الناس دي كلها بتمدحه وبتزمه ما يشغلوش الناس دي كلها بتحبه وبتكرهه ما يضروش بياكل ما بياكلش بيشرب ما بيشربش عنده ما عندوش
ما تفرقش معه هو موضوعه لا اله الا الله بس ومنهم من نورها في قلبه كالكوكب الدري. ومنهم من نورها في قلبه كالمشعل العظيم. واخر كالسراج المضيء اخر كالسراج الضعيف
ولهزا تزهر الانوار يوم القيامة بايمانهم وبين ايديهم على هزا المقدار لما اليهودي سأل سيدنا النبي صلي عليه اللهم العن اليهود وانتقم منهم وحرر المسجد الاقصى سأل سيدنا النبي قال له واين الناس يومئذ
قال في الزلمة دون الجسر انتم عارفين احنا في اهوال القيامة وقفنا فين ولا نسيتم عند الميزان احنا لسه واقفين فين؟ على الميزان واقفين على الميزان بنتوزن خدت بالك ازاي؟ هيجي بقى بعد الميزان العرض على الله وبعد العرض على الله
الصراط قبل الصراط بعد العودة على الله هيبقوا الناس كلهم في ظلمة ويؤتى الناس النور على قدر اعمالهم. ده حديس سيدنا النبي صل عليه. ومعنى على قدر اعمالهم هنقولها بقى دلوقتي على قدر لا اله الا
لله في قلوبهم. يعني يا عم عمر يا ابن عبدالعزيز رحمك الله آآ الناس يوم القيامة زي النهاردة النهاردة لا اله الا الله في قلبك قد ايه يا ابو نضارة
على قد ده يوم القيامة النور ده هيزهر برة هيبان قال الله يوم ترى المؤمنين والمؤمنات ها يسعى نورهم بين ايديهم وبايمانهم. بشراكم اليوم جنة مات قال رسول الله صلى الله عليه واله وصحبه وسلم
انا شايفك انت ما صليتش على النبي. صلى الله عليه واله وصحبه وسلم. يؤتى الناس يوم القيامة النور على قدر اعمالهم فمنهم من نوره كالشمس ومنهم سم قال حتى ان احدهم
يؤتى نوره على قدر ابهامه يضيء مرة وينطفئ مرة اصل هي الاخرة على زي الدنيا انت عايش في الدنيا عمال تقوم وتقع تصلي قم الليل وتزكر الله وتتوب وبعدين تروح واقع في الزنوب والمعاصي وتخوض فيها ترجع تتوب تاني وتقف
وتقع وتقف. يوم القيامة برضو هيحصل كده. انك انت ايه تقوم وتقع حاسس الايام ان نورك عالي اوي طاير كنت عند الشيخ الشيخ ابو اسحاق امبارح اسأل الله ان يشفيه شفاء لا يبرزه. وابشركم في احسن احواله. الحمد لله رب العالمين. وان شاء الله
يعني آآ هتسمعوا منه كلام حلو ربنا يقومه بالسلامة لانه قال لي كلام حلو قوي امبارح قال لي يعني من اجمل ما استفدته في هذه المحنة ان انا حاسس برقة في قلبي لم اشعر بها قبل زلك
حسيتها فيه جميل جدا زي ما بقول لك كده انت لما احيانا تحس ان انت في رقة في قلبك طاير مش طاير زي بتوع الاوليا اللي بيطيروا مش احنا مش ده موضوعنا لأ. اقصد احساس احساس
احيانا الواحد عارف لما تحس ان فيه في هوا بارد جوة صدرك ونازل على قلبك كده حسيت الاحساس ده قبل كده ان فيه آآ خط برودك الاشياء ماشي كده ماشي في حاسس بانشراح صدر هو ده ان صدرك
مشروخ بالنور والبرودة واللزة حاسس ان جواك منور متألق حاسس ان دماغك مرتاحة الجمال ده والروعة دي احيانا لا تدوم ابدا بس بتفرق في ايه بقى؟ ان بعض الناس يعيش المعاني دي
لحزة وبعض الناس يعيشها خمس دقايق وبعض الناس يعيشها ساعة وبعض الناس يعيشها يوم يومين تلاتة وتروح بقى شهرين تلاتة سنة وبعدين تيجي تاني برضو بتفرق في انها تروح من واحد
سنة سنتين وبعدين تيجي له لكن واحد بتروح منه اسبوع اسبوعين وبعدين تيجي له ساعة اسبوعين تلاتة وتيجي له يوم يومين تلاتة وجيله اسبوع المعاقل ما اظنش حد آآ انا مش موضوعنا بس ايه يعني في ناس عشوائي اسبوع انا ما اعرفش. الشاهد ايه؟ ان المعاني دي الجمال ده
الروعة دي الراحة دي السعادة دي التألق ده لا اله الا الله لان اميز حاجة في لا اله الا الله واعزم شيء في لا اله الا الله انه حاله هذا مع الله
مع الله ذلك آآ اللي يعيش المعنى ده بقى ما يسلحوش ابدا حتى في الفترات اللي هو تخلف عنه هذا الحال بيفضل عايش على الطعم عايش على الريحة عايش على امل ان هيرجع له تاني
عايش في انتظاره يقول ابن القيم عليه رحمة الله ولهذا تظهر الانوار يوم القيامة بايمانهم وبين ايديهم على هذا المقدار. بحسب ما في قلوبهم من نور هذه كلمة علما وعملا ومعرفة وحالا
اسمع اسمع وكلما عظم نور هذه الكلمة واشتد احرق من الشبهات والشهوات بحسب قوته وشدته. حتى انه ربما وصل الى حال لا اله الا الله وصلت الى حال لا يصادف
شبهة ولا شهوة ولا ذنبا الا احرقه وهذا حال الصادق في توحيده ان اي شهوة تيجي لا اله الا الله تحرقها اي شبهة تيجي لا اله الا الله تولع فيه
اي زنب يعرض لا اله الا الله يحبطه الذنب يحبط الذنب يعيش بقى بلا اله الا الله هذا حال الصادق في توحيده اللي لا اله الا الله ملأت كيانة قل لا اله الا الله
اللي ملت قلبه اللي عايش بها مش شايف غيرها زي ما قلنا كده بالحب والخوف والرجاء والتوكل واليقين والرضا والخشوع والخشية عايش بلا اله الا الله اي شبهة تعرض ولا تهزوا
مين يهزك يا جبل لا اله الا الله ملئ قلبه مسبتاه شهوة تعرض شهوة ايه بقى شهوة ايه عشان كده آآ الكلمة بتاع ابن الجوزي بيقول ايه ومن الصفوة اقوام
مستيقظوا ما ناموا ومسلك ما وقفوا ومزعملوا ما فتروا. فهم في صعود وترقن كلما عبروا مقاما الى مقام رأوا نقص ما كانوا فيه فاستغفروا لا يلتفتون الى شبهة ولا الى شهوة
اما لاستقزارهم الداعي او لعلو همتهم فلا يبالون لما يبقى واحد باصص لفوق قوي وتعرض له حاجة تافهة اقول لك انا بس صلي. صلى الله عليه وسلم واحد وانت مروح
وعديت على المزبلة كده لقيت فيه فرخة ميتة مرمية ميتة ميتة رحت انت البيت قلت لمراتك اما انا وانا جاي شفت حتة فرخة ميتة مرمية ما رضيتش كده. انا كنت اقدر اجيبها
بس سبتها والله كنت اقدر اجيبها معي ما كانش حد هيقول لي حاجة بس انا ما رضيتش اجيبها. حد يقدر يقول كده اهي دي الدنيا الدنيا عبارة عن ايه فرخة ميتة
مر رسول الله صلي عليه صلى الله عليه وسلم بجدي اسك ميت فقال من يشتري هذا بدرهمين قالوا لا احد. قال من يأخزه؟ قالوا لا احد. قال لماذا؟ قالوا يا رسول الله لو كان حيا لكان معيبا
قالوا له ده ميت ده حتى لو كان حي كان ايه؟ وحش. ما حدش ياخده فقال للدنيا اهون على الله من هذا على اهله هي دي الدنيا عشان كده بقول لك اللي همته ان ينظر الى وجه الله الكريم. يبص في وش واحدة
ما يقدرش مش ده موضوعه ده اللي انا قلت لك عليه ان ويجعل التقوى فيهم اصابة كاصابة المرض تصرف عن الشهوات كما يصرف عنها المرض زي ما قلنا كده المريض لما تقول له كل يقول لك انا ما ليش نفس اكل. فكذلك اتقي لما تعرض عليه الشهوات هو ايه
قولوا ما لوش نفس ما لوش نفس ما لوش نفس يبص لواحد ده ولا يكلم واحدة ما لوش نفس انه ياخد فلوس ولا يشتغل ولا يجمع فلوس ولا يكتر فلوس. ما لوش نفس ان هو يبقى ريس ولا يبقى زعيم
ولا يبقى مشهور ولا يبقى شيخ ما لوش نفس اصلا لان همته موضوع مختلف حاجة تانية موضوعه لا اله الا الله. ممتاز. شطار. جدعان جدا ما تنساش دي موضوع لا اله الا الله
حتى انه ربما وصل الى حال لا يصادف معها شبهة ولا شهوة ولا ذنبا الا احرقه وهذا حال الصادق في توحيده الذي لم يشرك بالله شيئا البت فاي ذنب او شهوة او شبهة دنت من هذا النور احرقها. فسماء ايمانه حرست
نجوم من كل سارق لحسناته. فلا ينال منها السارق الا على غرة وغفلة لابد منها للبشر. فازا استيقظ الموحد. فاذا استيقظ الموحد وعلم ما سرق منه استنقذه له من سارقه
او حصل اضعافه بكسبه احنا قلنا بشر مش ملايكة ولا انبياء معصومين بنغلط فبيحصل ان الانسان يغفل يقوم يقع فان سعي ايه ده! ايه اللي راح! جري يجيبه تاني اللي راح منه او يجيب اضعافه اضعافه
فهو هكزا ابدا مع لصوص الجن والانس اما الغافل نعوذ بالله من الغفلة اللهم اجرنا من الغفلة. اللهم ذكرنا بك فلا ننساك. اما الغافل فكمن فتح لهم خزانته وولى الباب ظهره
مش زي بقى اللي فتح لهم الخزنة واداهم ضهر يلا اسرق وليس التوحيد مجرد اقرار العبد بانه لا خالق الا الله. وان الله رب كل شيء ومليكه كما كان عباد
اصنام مقرين بذلك وهم مشركون. بل التوحيد يتضمن من محبة الله. والخضوع له والذل له. وكمال الانقياد لطاعته واخلاص العبادة له وارادة وجهه الاعلى بجميع الاقوال والاعمال والمنع والعطاء والحب والبغض
ما يحول بين صاحبه وبين الاسباب الداعية الى المعاصي والاصرار عليها ومن عرف هذا عرف قول النبي صلى الله عليه واله وصحبه وسلم ان الله حرم على النار من قال لا اله الا
الا الله. يبتغي بذلك وجه الله. وقال رسول الله. صلى الله عليه وسلم. لا يدخل النار من قال الا اله الا الله. وما جاء في من هذا الضرب من الاحاديث التي اشكلت على كثير من الناس حتى
فظن بعضهم انها منسوخة وظن بعضهم انها قيلت قبل ورود الاوامر والنواهي واستقرار الشرع. وحملها بعضهم على نار المشركين كفار واولها بعضهم الدخول بالخلود. وقال المعنى لا يدخلها خالدا ونحو ذلك من التأويلات. والشارع صلى الله عليه
وسلم لم يجعل ذلك حاصلا بمجرد قول اللسان فقط يعني بعض الناس قال ايه معنى من قال لا اله الا الله دخل الجنة؟ بعضهم قال ان الاحاديث دي منسوخة يعني ملغية. بعضهم قال ان الاحاديس دي جت قبل الصلاة والصيام كانت في مكة
بعضهم قال ان المقصود بها نار المشركين مش هيخلد في جهنم يعني. بعضهم قال وقال كل هذه الاقوال مش صحيحة الصح ايه ان قضية من قال لا اله الا الله مش معناها انه قال بلسانه لا اله الا الله بس لأه لها مقتضيات
لما سيدنا عمر قال لسيدنا ابا بكر اتقتل قوما يشهدون ان لا اله الا الله؟ وقد قال رسول الله صلى الله عليه وسلم من قال من قال لا اله الا الله فقد حرم دمه وماله. سيدنا ابو بكر قال له ايه
الا بحقها وحسابهم على الله يبقى لا اله الا الله الا بايه؟ حقها بحقها. اسمع اسمع ابن القيم بيقول ايه؟ يقول والشارع صلوات الله وسلامه عليه لم يجعل ذلك حاصلا بمجرد قول اللسان فقط
فان هذا خلاف المعلوم بالاضطرار من دين الاسلام فان المنافقين يقولونها بالسنتهم وهم تحت الجاحدين لها في الدرك الاسفل من النار فلابد من قول القلب مع قول اللسان انا عايزك تجرب دلوقتي كده انك تقول بقلبك
لا اله الا الله بقلبك بقلبك مش بلسانك اه ان قلبك ينطق طب اقفل بقك تماما كده واكتم نفسك وخلي قلبك يقول لا اله الا الله كده حاول كده حاول
كون القلب مش ان انت تقفل بوقك وتكتم نفسك وانما قول القلب معرفتها واعتقادها ان يبقى فيه اعتقاد في قلبك انه لا معبود بحق الا الله. فلا نسجد ولا نركع الا لله
لا نخاف ولا نخضع. ده اعتقادك اعتقاد قلبي ان قلبك يبقى شاهد ان قلبك ده ما بيتهزش الا لله هو ده اعتقاد القلب بقى ما انا قلت لك اكتم نفسك وقل لا اله الا الله عملت ايه
ولا حاجة مش ده الموضوع. الموضوع ايه؟ اعتقاد قال وقول القلب يتضمن من معرفتها والتصديق بها ومعرفة حقيقة ما تضمنته من النفي والاثبات لا اله الا الله. لا اله لا اله. لا اله ما فيش الهة
لا اله نفي ما فيش لا اله الا الله اثبات الالوهية لله وحده سبحانه وتعالى ومعرفة حقيقة الالهية المنفية عن غير الله سيدنا النبي صلي عليه لما قرأ على عدي بن حاتم
اتخذوا احبارهم ورهبانهم اربابا من دون الله والمسيح ابن مريم فقال عدي بن حاتم يا رسول الله ما كنا نعبدهم قال اليسوا قد احلوا لكم ما حرم الله وحرموا عليكم ما احله الله؟ قال بلى
قال فتلك عبادتهم يبقى الناس اللي هم بدلوا الشريعة ان ربنا يقول ان السارق ها تقطع يده. هم قالوا السارق يتسجن تلات سنين اللي يتابعهم على كده يبقى بيعبدهم وكل على هذا فقس بقى
ان ربنا يقول ان الزاني ازا كان محصن يرجم. واذا كان اعزب يجلد يقولوا ازا كان بالتراضي يجوز الكلام ده اسمه ايه بقى ها طواغيت طاغوت قال له يا رب انت بتقول يتجلد وانا بقول ما يجراش حاجة
بقى اله مع الله هو ده الشرك الكبير قوي بقى اكبر نوع من انواع الشرك ان يكون هناك حاكم يحكم بغير ما انزل الله. يعني يقول لربنا انت رب وانا رب. انت اله وانا اله
وانا بحكم في الناس دي واخلي الناس دي تمشي اللي انا بقوله وما يمشوش اللي انت بتقوله اوعى حد يخدعك ويقول لك يا عم تطبيق الشريعة ده هو شوية هو شوية حدود دول آآ لعبة
شوية لا وبعدين الشريعة مش هي الحدود بس الشريعة اعظم واعم واكبر واشمل واوسع من ذلك لا اله الا الله منهج حياة فلزلك بنقول ايه؟ معرفة حقيقة الالهية المنفية عن غير الله. لا اله
انه لا يعزم احد كتعظيم الله ولا رسول الله محمد الالهية المنفية عن غير الله وقوموا لله قانتين. انا اقف قدام ربنا كده ما اقفش قدام حد تاني كده ابدا
ابدا لان بس بركة على ربنا كده بسجد لربنا كده دي ما تتعملش غير لله. انا بخاف من ربنا في الخلوة ما اخافش من حد من غير ربنا كده وهكزا حب الخوف الرجاء التوكل اليقين الرضا الانابة الاخبات الخشية. كل المعاني دي لله صرفها لغير الله
الشرك شرك يخلد صاحبه في النار هو ده معنى لا اله الا الله ومعرفة حقيقة الالهية المنفية عن غير الله المختصة به التي يستحيل ثبوتها لغيره. وقيام هذا المعنى بالقلب علما
ومعرفة ويقينا وحالا ما يوجب تحريم قائلها على النار. وكل قل ان رتب الشرع عليه ما رتب من الثواب فانما هو القول التام كقوله صلى الله عليه وسلم صلي عليه
انتم زهقتوا ولا لسه؟ فاضل لي عشر دقايق. اه تصلوا على النبي. مش هتصلوا على النبي هكمل. صلى الله عليه كقول رسول الله صلى الله عليه واله وصحبه وسلم. من قال في يوم سبحان الله وبحمده مائة مرة
حطت عنه خطاياه او غفرت ذنوبه ولو كانت مثل زبد البحر ليس هذا مرتبا على مجرد قول اللسان نعم من قالها بلسانه غافلا عن معناها معرضا عن تدبرها ولم يواطئ قلبه لسانه ولا عرف قدرها وحقيقتها
راجيا مع ذلك ثوابها حطت من خطاياه بحسب ما في قلبه فان الاعمال لا تتفاضل بصورها وعددها انما تتفاضل بما في القلوب قال رسول الله صلى الله عليه وسلم ان الله لا ينظر الى صوركم ولا الى اجسامكم ولكن ينظر الى
قلوبكم واعمالكم فقد تكون صورة العملين واحدة وبينهما من التفاضل كما بين الارض والسماء قد يقوم الرجلان في الصف مقامهما واحد وصلاتهما كما بين السماء والارض وتأمل حديس البطاقة هو ده الموضوع اللي عايزين نقوله بان شهرين
حديث البطاقة التي توضع في كفة ومقابلها تسعة وتسعين سجلا كل سجل منا مد البصر فتصقل البطاقة وتطيش السجلات فما ومعلوم ان كل من قال لا اله الا الله محمد رسول الله له مثل هذه البطاقة
كثير منهم يدخل النار بذنوبه ولكن السر سر لا اله الا الله ولكن السر الذي ثقل بطاقة ذلك الرجل وطاشت لاجله السجلات لم لغيره من ارباب البطاقات فانفردت بطاقته بالثقل والرزانة
ازا اردت زيادة الايضاح لهذا المعنى فانزر الى زكر من قلبه ملآن بمحبة الله وزكر من هو معرض غافل ساه مشغول الناس اللي بيحبوا ربنا يا ابني لما ييجي يقول
لا اله الا الله كلمة الله بتخلي قلبه يرفرف بيحب بخلاف ناس تانية قعد يقول لا اله الا الله لا اله الا الله لا اله الا الله لا اله الا الله لا اله
ارقص وغني بس مش دي في فرق بين اللي بيقولها المحب اللي بيقولها اللي بيحب ربنا بيقولها ازاي وبتعمل فيه ايه الذين اذا ذكر الله وجلت قلوبهم والتاني اللي بيزكر بيقول لا اله الا الله برضه
بس غافل ساغي مشغول تأمل زكر من انجزبت دواعي قلبه الى ربه وايثاره ومحبته وشغل قلبه به وبين من قلبه خال من زلك في فرق فرق ضخم جدا زي ما قلت لك كده انا عايزك لما تقول لا اله الا الله
تحس وتدوق وتستطعم كلمة الله الله الله لما تقول سبحان الله الحمد لله الله اكبر لا اله الا الله اللهم صل على سيدنا محمد كلمة الله لها تأثير انا ما بحبش اقول الحتة دي
بس عشان بس تتضح عندكم المسألة الناس اللي بيحبوا ربنا بيغار على اسم الله. لما واحد ابنه مات رفض ان هو يستقبل عزا ليه قال لان الناس بيزكروا اسم الله على الغفلة
يقولون عظم الله اجرك وهم مشغولين بي عن كلمة الله اللي في وسط الجملة عظم الله اجره. فكلمة الله عظم الله اجرك. عظم اجرك في وسطهم كلمة ايه؟ الله. هو
سين كلمة الله بيكلموني انا فانا من غيرتي على اسم الله مش عايزهم يقولوا وصلت؟ الكلام ده غلط مش عايزينه منه لكن اقصد ايه؟ اوعى تزكر اسم الله على الغفلة
لما تيجي تقول بسم الله الرحمن الرحيم خليك صاحي انك بتقول اسم ايه الله! انا عايزك تتذكر اول حديس بدأنا به درس الليلة دي اللي هو فاكرينه؟ ان آآ ان التسبيح
والتكبير والتحميد يتعاطفن حول العرش. اه تزكر دايما انك انت لما تقول سبحان الله سبحان الله دي بقت بتعمل ايه؟ ها؟ تجري تجري وتلف حوالين العرش بتدوي لها لهن دوي كدوي النحل يذكرن بصاحبهن. فوق بقى
فوق واصحى وانتبه ان الكلام ده مش سهل قل بس قلها صح قلها وانت حاسس بها لذلك ابن القيم بيقول ايه؟ بقية كلام ابن القيم. تأمل ما قام بقلب قاتل المئة نفس
من حقائق الايمان التي لم تشغله عند السياق عن السير الى القرية وحملته وهو في سياق الموت يعالج خروج الروح على ان جعل ينوء بصدره الى جهة القرية التي يريد ان
ليعبد الله فيها وهو يعالج سكرات الموت قتل مائة نفس اتوب؟ قال له توب يا عم قال له تبت. قال له رح سيب بلدك وامش. ساب البلد ومشي. جه في وسط الطريق وحضر الموت. وقع في الارض
فقعد يزحف بصدره يعني نايم في الارض وحالة الميت دي لا يعلمها الا الله حالة سكرات الموت والروح بتطلع ونفضة الايد والرجل والراس وهو قاعد يزحف سيدنا النبي بيقول ايه؟ صل عليه. صلى الله عليه وسلم. فجعل ين
يعني قعد يقول ينوء بصدره الى جهة القرية التي يريد ان يعبد الله فيها عشان كده ربنا قبله وقصر له الارض هو ده قال فاحرقت انوار هزا القدر من التوحيد
قتل مائة نفس فهكذا الاعمال والعمال عند الله والغافل في غفلة عن هذا الاكسير الزي ازا وضع منه مثقال ذرة على قناطير من نحاس الاعمال قلبها زهبا والله المستعان خرجنا من درس الليلة دي بايه؟ نجحتم في الامتحان
خذوا شهادة لا اله الا الله وانطلقوا الى بيوتكم. اللهم احينا عليها. وتوفنا عليها واحشرنا في زمرة اهلها. اللهم اجعل اخر كلامنا من الدنيا لا اله الا الله. اقول قولي هذا واستغفر الله لي ولكم وصلى الله وسلم وبارك على النبي
محمد واله